การจัดการ

โครงสร้างการจัดการ

โครงสร้างกรรมการบริษัท ประกอบด้วยคณะกรรมการทั้งหมด 2 ชุด ดังต่อไปนี้

คณะกรรมการบริษัท

คณะกรรมการบริษัท ณ วันที่ 31 ธันวาคม 2548 มีจำนวน 9 ท่านประกอบด้วย

1. นายสหาย ทรัพย์สุนทร ประธานกรรมการบริษัท

2. ดร.สนิท สโมสร ประธานกรรมการตรวจสอบและกรรมการอิสระ

3. รศ.กฤช ภูริสินสิทธิ์ กรรมการตรวจสอบและกรรมการอิสระ

4. พลเอกวรเชต วัชรบุญโชติ กรรมการตรวจสอบและกรรมการอิสระ

5. นายวิรัติ รัตนาภรณ์ กรรมการอิสระ

6. นายไพฑูรย์ กังวิวรรธน์ กรรมการ

7. นายหลิน ฟู ไหล กรรมการ

8. นายอนันต์ เจษฎาวิสุทธิ์ กรรมการและกรรมการผู้จัดการ

9. นายฟอง ซิล กวน กรรมการ

เลขานุการคณะกรรมการบริษัท คือ นายธีรวัฒน์ อาริยะกุล

หมายเหตุ: พลเอกวรเชต วัชรบุญโชติ ได้รับการแต่งตั้งเป็นกรรมการตรวจสอบแทน นายไพฑูรย์
กังวิวรรธน์ ซึ่งขอลาออกจากการเป็นกรรมการตรวจสอบ ตามมติที่ประชุมคณะกรรมการบริษัท ครั้งที่
7/2548 เมื่อวันที่ 26 สิงหาคม 2548

กรรมการผู้มีอำนาจลงนามแทนบริษัท

นายอนันต์ เจษฎาวิสุทธิ์ ซึ่งเป็นกรรมการลงลายมือชื่อ และประทับตราสำคัญของบริษัท หรือ
นายหลิน ฟู ไหล ลงลายมือชื่อ และประทับตราสำคัญของบริษัท

ขอบเขตอำนาจหน้าที่ของคณะกรรมการ

ตามมติคณะกรรมการบริษัท ครั้งที่ 5/2548 เมื่อวันที่ 26 กรกฎาคม 2548
โดยมีกรรมการตรวจสอบเข้าร่วมประชุมด้วย ได้กำหนดหน้าที่ของคณะกรรมการบริษัท
คณะกรรมการตรวจสอบ และกรรมการผู้จัดการ ดังต่อไปนี้

1. การปฏิบัติหน้าที่ของคณะกรรมการ

คณะกรรมการของบริษัท ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทและได้ปฏิบัติหน้าที่ตามวัตถุประสงค์
ข้อบังคับของบริษัท และมติที่ประชุมผู้ถือหุ้นของบริษัท
ด้วยความระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

  2.การทบทวนและให้ความเห็นชอบกับนโยบายที่เหมาะสม

คณะกรรมการบริษัท
รับผิดชอบในการทบทวนและให้ความเห็นชอบกับนโยบายและทิศทางการดำเนินงานที่เสนอโดยกรรมการผู้จัดการ
เว้นแต่เรื่องดังต่อไปนี้ ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
อันได้แก่ เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น

  3.การจัดให้มีระบบควบคุมภายในและการตรวจสอบภายใน

คณะกรรมการได้กำกับให้บริษัท มีระบบควบคุมภายใน
และการตรวจสอบภายในที่มีประสิทธิผลโดยจัดให้มีฝ่ายตรวจสอบและดูแลการปฏิบัติงานภายใน
เป็นผู้ติดตามและดำเนินการร่วมและประสานงานกับคณะกรรมการตรวจสอบ

  4.จริยธรรมธุรกิจและจรรยาบรรณ

คณะกรรมการจะจัดให้มี Compliance Manual ของบริษัท
เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
เพื่อใช้เป็นแนวทางปฏิบัติภายในองค์กร

คณะกรรมการตรวจสอบ

คณะกรรมการตรวจสอบ มีจำนวน 3 ท่าน ประกอบด้วย

1.  ดร. สนิท สโมสร ประธานกรรมการตรวจสอบ

2.  รศ.กฤช ภูริสินสิทธิ์ กรรมการตรวจสอบ

3.  พลเอกวรเชต วัชรบุญโชติ กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัท มีการรายงานทางการเงินอย่างถูกต้องและเปิดเผยอย่างเพียงพอ
    โดยประสานงานกับ
    ผู้สอบบัญชีภายนอกและผู้บริหารที่มีหน้าที่จัดทำรายงานการเงินทั้งรายไตรมาสและประจำปี

2.  สอบทานให้บริษัทมีระบบควบคุมภายใน และการตรวจสอบภายในที่เพียงพอและมีประ สิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

4.  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวประกอบด้วยข้อมูลดังต่อไปนี้

1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัท

2.  ความเห็นเกี่ยวกับความเพียงพอของระบบควบคุมภายในของบริษัท

3.  เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

4.  รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

กรรมการผู้จัดการ

ขอบเขตอำนาจหน้าที่ของกรรมการผู้จัดการ (ตามมติคณะกรรมการบริษัท ครั้งที่ 5/2548 วันที่ 26
กรกฎาคม 2548 และครั้งที่ 6/2548 วันที่ 15 สิงหาคม 2548)

1.  เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง นโยบายของ
    บริษัทและการจัดทำแผนหรือโครงการต่างๆ

2.  มีอำนาจอนุมัติค่าใช้จ่ายตามโครงการที่ได้รับอนุมัติจากคณะกรรมการบริษัทแล้ว
    และค่าใช้จ่ายในการจัดซื้อวัตถุดิบและเชื้อเพลิงแต่ละครั้ง มูลค่าไม่เกิน 10 ล้านบาท

3.  พิจารณาเรื่องการลงทุน รวมถึงการซื้อขายทรัพย์สินถาวรของบริษัท
    เพื่อเสนอต่อคณะกรรมการบริษัท

4.  พิจารณาเรื่องการระดมทุนของบริษัท เพื่อนำเสนอต่อคณะกรรมการบริษัท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือนค่าตอบแทน เงินโบนัส สำหรับพนักงานระดับต่ำกว่าผู้จัดการฝ่ายลงมา

6.  มีอำนาจกระทำการและแสดงตนเป็นตัวแทนบริษัท
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

7.  บริหารงานในเรื่องเกี่ยวกับการดำเนินงานตามธุรกิจปกติของบริษัท

8.  มีอำนาจในการจอง Forward
    เงินล่วงหน้าได้ในวงเงินไม่เกินยอดหนี้ของลูกหนี้ที่คงค้างเดือนก่อน
    และทำเพิ่มได้อีกสำหรับยอดขายในเดือนอีกไม่เกิน 1 ล้านเหรียญสหรัฐ

แต่ทั้งนี้การอนุมัติรายการของกรรมการผู้จัดการดังกล่าวข้างต้น
ไม่รวมถึงการอนุมัติรายการที่ทำให้กรรมการผู้จัดการหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทร่วม
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว

ผู้บริหาร

เจ้าหน้าที่ระดับบริหารของบริษัท ประกอบด้วย

1. นายอนันต์ เจษฎาวิสุทธิ์ กรรมการผู้จัดการ

2. นายฟอง ซิล กวน ที่ปรึกษา

3. นายศักดิ์ชัย เจษฎาวิสุทธิ์ ผู้จัดการทั่วไป

ผู้ช่วยผู้จัดการทั่วไป (สำนักงาน) (รักษาการ)

ผู้จัดการฝ่ายผลิต (รักษาการ)

4. นายฮิว เซง เยป ผู้ช่วยผู้จัดการทั่วไป (โรงงาน)

ผู้จัดการฝ่ายช่างเทคนิค

5. นายธีรวัฒน์ อาริยะกุล ผู้จัดการฝ่ายสำนักกรรมการผู้จัดการ

ผู้จัดการฝ่ายวิจัยธุรกิจ

6. นายลีออง ชอว์ ชอย ผู้จัดการฝ่ายการตลาดต่างประเทศ

ผู้จัดการฝ่ายการตลาดในประเทศ

7. นางสาวพจนา ด้วงโกศล ผู้จัดการฝ่ายบัญชี

ผู้จัดการฝ่ายการเงิน

8. นางสาวรัชกุน สุขเกษมกุลชัย ผู้จัดการฝ่ายตรวจสอบภายใน

9. นางอนงค์ เจษฎาวิสุทธิ์ ผู้จัดการฝ่ายจัดซื้อ

10. นางสาวรัชนี ศรีประสิทธิ์ ผู้จัดการฝ่ายคุณภาพสินค้า

11. นางสาวสิริรัตน์ สุเชาว์อินทร์ ผู้จัดการฝ่ายวิจัยและพัฒนา

12. นางศรีใจ เหล่าฤทธิไกร ผู้จัดการฝ่ายทรัพยากรบุคคล

การสรรหากรรมการและผู้บริหาร

บริษัทไม่มีคณะกรรมการสรรหา โดยในการคัดเลือกบุคคลที่จะได้รับการแต่งตั้งเป็นกรรมการ
จะพิจารณาจากคุณสมบัติ ความรู้ความสามารถ ประสบการณ์
และเวลาที่จะเข้าร่วมประชุมกับคณะกรรมการบริษัทโดยสม่ำเสมอ
ทั้งนี้ที่ประชุมผู้ถือหุ้นจะเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งๆ จะมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นคนหนึ่งๆ จะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่นๆไม่ได้

(3) บุคคลซึ่งได้รับคะแนนเสียงสูงสุดตามลำดับจะได้รับแต่งตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลลงได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด ในการประชุมสามัญประจำปีทุกครั้ง
    กรรมการจำนวนหนึ่งในสามจะต้องออกจากตำแหน่ง
    และถ้าจำนวนกรรมการจะแบ่งออกให้ตรงเป็นสามส่วนไม่ได้แล้ว
    ให้กรรมการในจำนวนที่ใกล้ที่สุดกับส่วนหนึ่งในสามออกจากตำแหน่ง ในปีที่หนึ่งและปีที่สอง
    ภายหลังจดทะเบียนแปรสภาพเป็นบริษัทมหาชน
    การออกจากตำแหน่งของกรรมการตามวาระจะใช้วิธีจับสลากกัน ส่วนในปีต่อๆไป
    ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง ทั้งนี้
    กรรมการที่ออกตามวาระนั้นๆ อาจถูกเลือกเข้ามาดำรงตำแหน่งใหม่ก็ได้

การกำกับดูแลกิจการ

1. นโยบายเกี่ยวกับการกำกับดูแล

คณะกรรมการบริษัทได้ตระหนักถึงความสำคัญของการกำกับดูแลกิจการที่ดี เพื่อเพิ่มความโปร่งใส
ขีดความสามารถในการแข่งขันของกิจการ และความเชื่อมั่นให้แก่ผู้ถือหุ้น ผู้ลงทุน
และผู้เกี่ยวข้องทุกราย โดยได้กำหนดนโยบายและทิศทางการดำเนินงานของบริษัท
ให้ความสำคัญต่อระบบการควบคุม และการตรวจสอบภายใน
กำกับดูแลฝ่ายบริหารให้ดำเนินตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. ผู้ถือหุ้น: สิทธิและความเท่าเทียมกัน

ผู้ถือหุ้นทุกท่านจะได้รับสิทธิต่างๆ
รวมทั้งสิทธิในการประชุมผู้ถือหุ้นและการใช้สิทธิออกเสียงในที่ประชุมผู้ถือหุ้น
ตามพระราชบัญญัติบริษัทมหาชน ข้อบังคับของบริษัท ตลอดจนกฎระเบียบต่าง ๆ
ของตลาดหลักทรัพย์แห่งประเทศไทยที่เกี่ยวข้องกับเรื่องนี้

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
พนักงาน และผู้บริหารของบริษัทและบริษัทย่อย หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐ และหน่วยงานอื่นๆ ที่เกี่ยวข้อง
เนื่องจากบริษัทตระหนักถึงแรงสนับสนุนจากผู้มีส่วนได้เสียต่าง ๆ
ซึ่งจะสร้างความสามารถในการแข่งขัน และสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัทได้

4. การประชุมผู้ถือหุ้น

บริษัทได้นำพระราชบัญญัติบริษัทมหาชน ข้อบังคับของบริษัทและกฎระเบียบ
หลักเกณฑ์ของตลาดหลักทรัพย์แห่งประเทศไทย มาใช้เป็นแนวทางในการปฏิบัติอย่างเคร่งครัด
นอกจากนี้แล้วในการดำเนินการประชุม จะมีลักษณะดังนี้คือ

-   กรรมการทุกคนให้ความสำคัญในการเข้าร่วมประชุมผู้ถือหุ้น

-   ในการประชุม จะเปิดโอกาสให้ผู้ถือหุ้นมีโอกาสแสดงความคิดเห็น ตั้งคำถาม
    และข้อเสนอแนะต่าง ๆ อย่างเต็มที่ โดยให้เวลาเพียงพอเหมาะสม
    และจะบันทึกประเด็นซักถามและข้อคิดเห็นที่สำคัญไว้ในรายงานการประชุม

5. ภาวะผู้นำและวิสัยทัศน์

คณะกรรมการได้มีส่วนในการกำหนดและให้ความเห็นชอบ วิสัยทัศน์ ภารกิจ กลยุทธ์ เป้าหมาย
แผนธุรกิจ และงบประมาณของบริษัท
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่กำหนดไว้อย่างมีประสิทธิภาพ และประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

คณะกรรมการได้จัดให้บริษัทมีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
รวมทั้งมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัท

6. ความขัดแย้งทางผลประโยชน์

คณะกรรมการบริษัทได้ปฏิบัติตามขั้นตอนต่าง ๆ ตามหลักเกณฑ์และข้อบังคับของตลาดหลักทรัพย์
ในเรื่องของการทำรายการระหว่างกัน การได้มาหรือจำหน่ายไปซึ่งสินทรัพย์ของบริษัทจดทะเบียน
ตลอดจนรายการที่เกี่ยวโยงกัน โดยมีการเปิดเผยข้อมูลอย่างครบถ้วน ชัดเจน
และทุกครั้งที่มีการทำรายการกับบุคคลที่อาจมีความขัดแย้งของผลประโยชน์
คณะกรรมการจะคำนึงถึงผลประโยชน์ของบริษัทโดยรวมเป็นสำคัญ และดำเนินการอย่างรอบคอบ
ด้วยความซื่อสัตย์สุจริต อย่างมีเหตุมีผล และเป็นอิสระภายในกรอบจริยธรรมที่ดี
โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
มูลค่ารายการ คู่สัญญา เหตุผล / ความจำเป็น ไว้ในรายงานประจำปี และแบบ 56-1 แล้ว

นอกจากนี้เกี่ยวกับการใช้ข้อมูลภายใน
ไม่เคยพบว่าผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตน
คณะกรรมการบริษัทให้ความสำคัญในเรื่องเกี่ยวกับจริยธรรมของกรรมการและผู้บริหารของบริษัท
กรรมการและผู้บริหารทุกคนต่างเข้าใจหน้าที่รับผิดชอบของตนที่ต้องจัดทำและส่งรายงานการถือหลักทรัพย์ของตน
ของคู่สมรส และของบุตรที่ยังไม่บรรลุนิติภาวะในบริษัทตามข้อบังคับของตลาดหลักทรัพย์
จากการรวบรวมรายงานการถือหลักทรัพย์ของกรรมการและผู้บริหารเสนอต่อคณะกรรมการบริษัท
ไม่เคยพบว่ามีการซื้อขายหลักทรัพย์ของบริษัทในช่วง 1
เดือนก่อนที่งบการเงินเผยแพร่ต่อสาธารณชนแต่อย่างใด
และไม่พบว่าผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง

7. จริยธรรมธุรกิจ

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัท ด้วยความซื่อสัตย์
สุจริต และเที่ยงธรรม ทั้งการปฏิบัติต่อบริษัท และผู้ที่มีส่วนได้เสียทุกกลุ่ม สาธารณชน และสังคม
บริษัทได้ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ รวมถึงกำหนดบทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 9 ท่าน ประกอบด้วย

  กรรมการที่เป็นผู้บริหาร 1 ท่าน

  กรรมการที่ไม่ได้เป็นผู้บริหาร 3 ท่าน

  กรรมการที่เป็นอิสระ 5 ท่าน

คณะกรรมการบริษัทจะแต่งตั้งคณะกรรมการตรวจสอบ 3 คนโดยเลือกมาจากกรรมการที่เป็นอิสระ
โดยมีวาระการดำรงตำแหน่งคราวละ 3 ปี และเมื่อครบวาระแล้ว
อาจเข้าดำรงตำแหน่งต่อไปได้อีก
ส่วนขอบเขตการดำเนินงานของคณะกรรมการตรวจสอบได้ถูกกำหนดไว้อย่างชัดเจนเป็นลายลักษณ์อักษร

9. การรวมหรือแยกตำแหน่ง

ประธานฯ กรรมการเป็นกรรมการอิสระตามความหมายของตลาดหลักทรัพย์แห่งประเทศไทย
และไม่มีความสัมพันธ์ใดๆ กับฝ่ายบริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

ค่าตอบแทนกรรมการ บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรม
และสูงเพียงพอที่จะดูแลและรักษากรรมการที่มีคุณสมบัติที่ต้องการ
และได้ขออนุมัติจากที่ประชุมผู้ถือหุ้นแล้ว กรรมการที่ได้รับมอบหมายให้เป็นกรรมการตรวจสอบ
ได้รับค่าตอบแทนเพิ่มตามปริมาณความรับผิดชอบที่เพิ่มขึ้น

ค่าตอบแทนผู้บริหาร ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน

ค่าตอบแทนที่เป็นตัวเงินในปี 2547 และปี 2548 มีรายละเอียดดังนี้

-   กรรมการ

+----------------------+--------------+---------+---------+---------+
|                      | ปี 2547       |         | ปี 2548  |         |
+======================+==============+=========+=========+=========+
|                      | จำ           | จ       | จำนวนคร | จ       |
|                      | นวนครั้งที่ประชุม | ำนวนเงิน | ั้งที่ประชุม | ำนวนเงิน |
|                      |              |         |         |         |
|                      |              | (บาท)   |         | (บาท)   |
+----------------------+--------------+---------+---------+---------+
| 1. นายสหาย ทรัพย์สุนทร  | 9/10         | 70,200  | 9/9     | 113,400 |
+----------------------+--------------+---------+---------+---------+
| 2. ดร.สนิท สโมสร      | 10/10        | 72,000  | 9/9     | 81,000  |
+----------------------+--------------+---------+---------+---------+
| 3. รศ.กฤช ภูริสินสิทธิ์    | 7/10         | 54,000  | 8/9     | 72,000  |
+----------------------+--------------+---------+---------+---------+
| 4. นายไพฑูรย์          | 3/10         | 27,000  | 8/9     | 72,000  |
| กังวิวรรธน์*            |              |         |         |         |
+----------------------+--------------+---------+---------+---------+
| 5. พลเอกวรเชต        | 3/10         | 27,000  | 9/9     | 81,000  |
| วัชรบุญโชติ*            |              |         |         |         |
+----------------------+--------------+---------+---------+---------+
| 6. นายวิรัติ รัตนาภรณ์**  | -            | -       | 5/9     | 45,000  |
+----------------------+--------------+---------+---------+---------+
| 7. นายหลิน ฟู ไหล      | 1/10         | -       | 5/9     | 45,000  |
+----------------------+--------------+---------+---------+---------+
| 8. นายอนันต์ เจษฎาวิสุทธิ์ | 10/10        | 72,000  | 9/9     | 81,000  |
+----------------------+--------------+---------+---------+---------+
| 9. นายฟอง ซิล กวน     | 5/10         | 36,000  | 5/9     | 45,000  |
+----------------------+--------------+---------+---------+---------+

หมายเหตุ: *นายไพฑูรย์ กังวิวรรธน์ และพลเอกวรเชต วัชรบุญโชติ
ได้รับการแต่งตั้งเป็นกรรมการ เมื่อวันที่ 25 มิถุนายน 2547

**นายวิรัติ รัตนาภรณ์ ได้รับการแต่งตั้งเป็นกรรมการเมื่อวันที่ 14 มีนาคม 2548

-   ผู้บริหาร

จำนวนผู้บริหารในที่นี้
แบ่งตามคำจำกัดความของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
กล่าวคือ กรรมการผู้จัดการ และผู้บริหาร 4 รายถัดมา โดยนับผู้บริหารในลำดับที่ 4 ทุกราย
ซึ่งในปี 2548 บริษัทมีผู้บริหาร 13 ราย คิดเป็นค่าตอบแทนในรูปเงินเดือนผู้บริหารจำนวน
9,687,672 บาท (ปัจจุบันบริษัทมีผู้บริหาร 12 ราย เนื่องจากนายกาลสิทธิ์
โศธนะได้ลาออกจากตำแหน่งผู้จัดการฝ่ายผลิตเมื่อวันที่ 26 ตุลาคม 2548)

11. การประชุมคณะกรรมการ

ในปี 2548 มีการประชุมคณะกรรมการบริษัท จำนวน 9 ครั้ง
โดยมีกรรมการเข้าร่วมประชุมครบองค์ประชุมทุกครั้ง
และมีการจดบันทึกการประชุมเป็นลายลักษณ์อักษร
โดยจัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบขึ้นเมื่อวันที่ 1 กรกฎาคม 2544 จำนวน 3
ท่าน ทุกท่านเป็นกรรมการที่เป็นอิสระ เพื่อช่วยสอบทานรายงานทางการเงิน
ระบบการควบคุมภายใน และระบบการกำกับดูแลกิจการ ให้เป็นไปตามนโยบายที่กำหนดไว้
มีวาระการดำรงตำแหน่งคราวละ 3 ปี และเมื่อครบวาระแล้วอาจเข้าดำรงตำแหน่งต่อได้อีก
ขอบเขตการดำเนินงานของคณะกรรมการตรวจสอบรวมทั้งให้คำแนะนำเกี่ยวกับการแต่งตั้งและกำหนดค่าตอบแทนของผู้สอบบัญชี
ได้ถูกกำหนดไว้อย่างชัดเจนเป็นลายลักษณ์อักษร

13. ระบบการควบคุมและการตรวจสอบภายใน

คณะกรรมการบริษัทได้ประเมินความเพียงพอของระบบการควบคุมภายใน
โดยใช้แบบประเมินของตลาดหลักทรัพย์แห่งประเทศไทยแล้วเห็นว่า
บริษัทมีระบบที่เพียงพอและเหมาะสมกับสภาพธุรกิจที่ดำเนินอยู่ พอสรุปสาระสำคัญในแต่ละด้านได้ดังนี้

1.  ด้านองค์กรและสภาพแวดล้อม
    บริษัทได้มีการปรับปรุงโครงสร้างการบริหารให้เหมาะกับการขยายตัวของธุรกิจ
    และกำหนดหน้าที่ความรับผิดชอบชัดเจน โดยเฉพาะด้านการผลิตและขาย
    ตลอดจนการปรับปรุงระเบียบคำสั่งให้สอดคล้องกับสภาวะการณ์ที่เปลี่ยนแปลง

2.  ด้านการบริหารความเสี่ยง
    บริษัทได้ให้ความสำคัญทั้งความเสี่ยงที่เกิดจากปัจจัยภายในและภายนอกบริษัท เช่น
    ความเสี่ยงด้านผลิตภัณฑ์ ความเสี่ยงด้านการเงิน ตลอดจนการให้สินเชื่อ
    ซึ่งฝ่ายจัดการได้มีการทบทวนหารือกันอย่างสม่ำเสมอ

3.  ด้านการควบคุมการปฏิบัติงานของฝ่ายบริหาร
    บริษัทได้กำหนดอำนาจดำเนินการโดยแบ่งแยกหน้าที่ความรับผิดชอบในการอนุมัติ
    การดูแลรักษาทรัพย์สิน เพื่อให้ผู้ปฏิบัติงานมีความมั่นใจว่าไม่ละเลยในเรื่องสำคัญ

4.  ด้านระบบสารสนเทศและสื่อสารข้อมูล
    บริษัทได้จัดระบบรายงานข้อมูลการบริหารแก่คณะกรรมการผู้บริหาระดับต่าง ๆ
    อย่างสม่ำเสมอและทันกาล และได้ปรับปรุงระบบเพื่อให้มีประสิทธิภาพอยู่เสมอ

5.  ด้านการติดตามและประเมินผล
    บริษัทได้มอบหมายให้ฝ่ายตรวจสอบภายในสอบทานระบบควบคุมภายในอย่างสม่ำเสมอ
    เพื่อประเมินประสิทธิภาพ และประสิทธิผล ของการปฏิบัติงานว่าเป็นไปตามเป้าหมายที่วางไว้

14. รายงานของคณะกรรมการ

คณะกรรมการบริษัท เป็นผู้รับผิดชอบต่องบการเงินรวมของบริษัท
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วน และเพียงพอที่จะดำรงไว้ซึ่งทรัพย์สิน
และเพื่อให้ทราบจุดอ่อนเพื่อป้องกันมิให้เกิดการทุจริตหรือดำเนินการที่ผิดปกติอย่างมีสาระสำคัญ

ในการนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
และระบบการควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏอยู่ในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท

15. ความสัมพันธ์กับผู้ลงทุน

คณะกรรมการบริษัทตระหนักดีว่า ข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท
จึงได้กำชับให้ฝ่ายจัดการดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา
ซึ่งฝ่ายจัดการของบริษัทได้ให้ความสำคัญและยึดถือปฏิบัติมาโดยตลอด
ในส่วนของงานด้านผู้ลงทุนสัมพันธ์นั้น บริษัทยังไม่จัดตั้งหน่วยงานขึ้นเฉพาะ
แต่ได้มอบหมายให้ฝ่ายสำนักกรรมการผู้จัดการ ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่โทร. 02-274-0951 หรือที่ Website:
www.shunthais.com หรือที่ E-mail address: president_office@shunthais.com

การป้องกันการนำข้อมูลภายในไปใช้ประโยชน์

บริษัทมีการกำหนดนโยบายในการควบคุมผู้บริหารไม่ให้นำข้อมูลภายในองค์กรไปใช้ประโยชน์ส่วนตน
ดังนี้

(1) ให้ความรู้แก่ผู้บริหารในฝ่ายต่างๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

(2) บริษัทจะดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อขายหลักทรัพย์ของบริษัทในช่วง 1 เดือน
    ก่อนที่งบการเงินจะเปิดเผยต่อสาธารณชน

บุคลากร

ก) ณ วันที่ 31 ธันวาคม 2548 บริษัทมีจำนวนพนักงานทั้งสิ้น 784 คน แบ่งเป็นสายงานหลักได้ดังนี้

1. สายงานด้านบริหาร จำนวน 40 คน

2. สายงานด้านการผลิต จำนวน 744 คน

ข) ผลตอบแทนโดยรวม

เงินเดือนของพนักงานในบริษัท ในปี 2547 จำนวน 57.02 ล้านบาท ในปี 2548 จำนวน 74.00
ล้านบาท

ค่าสวัสดิการที่ให้กับพนักงาน ได้แก่ ค่าที่พัก และค่าเดินทาง เป็นต้น ในปี 2548 จำนวน 7.65
ล้านบาท

ค) นโยบายการพัฒนาพนักงาน

บริษัทมีนโยบายพัฒนาพนักงานให้สามารถปฏิบัติหน้าที่ตามความรับผิดชอบปัจจุบันอย่างมีประสิทธิภาพและมีความพร้อมที่จะรับผิดชอบในตำแหน่งที่สูงขึ้นให้มากที่สุดตามศักยภาพ
โดยมีฝ่ายทรัพยากรบุคคลรับผิดชอบดูแลหลักสูตรการฝึกอบรม